Fokker D.XXIII

Το Fokker D.XXIII ήταν ολλανδικό μονοθέσιο δικινητήριο μαχητικό αεροσκάφος. Κατασκευάστηκε μονάχα ένα πρωτότυπο πριν τη γερμανική επίθεση στη Γαλλία και τις Κάτω Χώρες τον Μάιο του 1940.Orbis 1985, p. 1876

 Σχεδιασμός και ανάπτυξη 
Το D.XXIII διέθετε δύο αερόψυκτους κινητήρες Walter Sagitta I-SR, ισχύος 528 hp, τοποθετημένους στον διαμήκη άξονα σε ελκτική-ωστική διάταξη.Green and Swanborough, p.234 Το πιλοτήριο βρίσκονταν ανάμεσα στους κινητήρες, ενώ το ουραίο ήταν "twin boom" διάταξης. Το αεροσκάφος διέθετε ανασυρόμενο τρίκυκλο σύστημα προσγείωσης. Προτάθηκε η εγκατάσταση δύο πολυβόλων των 13,2 mm και δύο πολυβόλων των 7,9 mm, αλλά τα σχέδια αυτά δεν ευοδώθηκαν.

Το πρωτότυπο πραγματοποίησε την παρθενική του πτήση στις 30 Μαΐου 1939. Κατά τη διάρκεια των δοκιμών διαπιστώθηκαν προβλήματα με την ψύξη του πίσω κινητήρα και γενικότερα με την απόδοση και των δύο κινητήρων. Προκειμένου να βελτιωθεί η κατάσταση, προτάθηκε η χρήση κινητήρων Rolls-Royce ή Daimler-Benz στα αεροσκάφη παραγωγής. Το αεροσκάφος πραγματοποίησε 11 πτήσεις, χωρίς ο συνολικός χρόνος παραμονής του στον αέρα να ξεπερνά τις τέσσερις ώρες. Τα προβλήματα ψύξης παρέμεναν και κατά την ενδέκατη και τελευταία πτήση το σύστημα προσγείωσης υπέστη σοβαρές ζημιές. Το πρόγραμμα ακυρώθηκε τον Μάιο του 1940, όταν οι Γερμανοί εισέβαλαν στη χώρα.

 Τεχνικά χαρακτηριστικά 
  Fokker D.XXIII Ρόλος μαχητικό αεροσκάφος Πλήρωμα 1 Διαστάσεις Μήκος 10,2 m Εκπέτασμα 11,5 m Ύψος 3,8 m Επιφάνεια πτέρυγας 18,5 m2 Βάρος Κενό 2180 kg Μέγιστο απογείωσης 2950 kg  Σύστημα πρόωσης Κινητήρες 2 × Walter Sagitta I-SR  Επιδόσεις & οπλισμός Μέγιστη ταχύτητα 525 km/h Μέγιστο ύψος πτήσης 9000 m Ακτίνα δράσης 840 km  Οπλισμός δεν εγκαταστάθηκε στο πρωτότυπο

Πηγές:Vredeling 2012

 Δείτε επίσης 

 Παρόμοια αεροσκάφη 
 Dornier Do 335

 Κατάλογοι 
 Κατάλογος μαχητικών αεροσκαφών

 Παραπομπές 

 Βιβλιογραφία 





Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
D.XXIII
Κατηγορία:Μαχητικά αεροσκάφη